text: Вожняки загуби на старта в Ухан : TennisKafe
  WTA септември 23, 2019 11:13 от Borislav Orlinov
  Dongfeng Motor Wuhan Open, първи кргъ
  Каролин Вожняки – Су-Уей Хсие 7-6(2) 1-6 2-6
  Каролин Вожняки отпадна на старта на турнира в Ухан. Бившата №1 започна добре срещу Су-Уей Хсие, но след добър първи сет не успя да бъде равностойна и допусна обрат – 7-6(2) 1-6 2-6.
  В първата част Вожняки изпусна аванс от два брейка и 5-1, като накрая се наложи. След подновяването на играта пропусна шанса да нанесе първи удар, след като поведе с 15-40 в третия гейм, а впоследствие остана само с гейм на сметката си. В третата част Хсие поведе 4-0 и лесно довърши.
  С тениса датската тенисистка съчетава и образованието. Тя започна бизнес обучение в един от най-престижните университети в света – Харвард. Шампионката от Australian Open 2018, която страда от ревматоиден артрит и редица контузии през последната година и половина, загуби в трети кръг на US Open от Бианка Андрееску, стигнала впоследствие до трофея в Ню Йорк.